**HEA KÄITUMISE TAVA**

Viisakas käitumine ja õppimine aitavad elus eesmärke saavutada.

Mida raskem tundub eesmärgi saavutamine,

seda kindlamini peab selle poole püüdma!

Tark räägib sõnadega, mitte kätega!

 Suhtlemisel teistega jälgime viisakusnõudeid, ei räägi teistega üleolevalt, ei kasuta kõrgendatud hääletooni, ei lükka süüd teisele, kui ise süüdlane olen.

* Oleme sõbralikud, viisakad ja heasoovlikud, teistest ei kõnele halba ega laima kedagi.
* Me ei löö ega solva kedagi.
* Me täidame antud lubadusi.
* Abistame endast nõrgemaid ja haigeid ning oleme nende vastu tähelepanelikud.
* Me võime sõnadega kaasõpilast korrale kutsuda ja kiusatava kaitseks välja astuda, kuid meil pole õigust teist karistada.
* Kangekaelsus, rumalad sõnad, ropendamine ja taltsutamatud vihahood on lubamatud nii koolis, kodus kui ka igal pool mujal.
* Me ei käi teiste klassides.
* Me ei torma, tõukle ega karju. Lubatud on sõbralikud, mitte vägivallal põhinevad mängud.
* Me ei loobi midagi maha, kui näeme prahti maas, viime selle prügikasti, sõltumata sellest, kes on prahi maha visanud.
* Kool on meie ühine vara! Me ei lõhu koolis ühtegi asja.
* Ruumides viibime peakatteta.
* Õpilane tervitab õpetajat esimesena, noorem vanemat, mees naist.
* Tervitame kuuldavalt selge häälega, tervitamisel tõuseme püsti, võtame käed taskust välja ja vaatame teineteisele otsa.
* Me ei jää kooli niisama aega viitma.
* Koolist minnes ütleme neile, keda teel kohtame, head aega või nägemist.
* Õpilane esindab oma kodu ja kooli - nii koolis kui väljaspool seda.

**SINU TULEVIK ON HEADES KÄTES – SINU ENDA KÄTES!**

(Anne Howard)